
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 837 


7 Αυγούστου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Έγκριση Σημειακών Τροποποιήσεων του εγκεκριμένου ρυ¬ 
μοτομικού σχεδίου του Δήμου Ασπροπύργου, περιοχής 
Βιομηχανικών - Βιοτεχνικών εγκαταστάσεων (Περιοχή 
«Ελληνικά Διυλιστήρια»), καθώς και των όρων δόμησης 

και περιορισμών δόμησης αυτού. 1 

Κήρυξη έκτασης ως αναδασωτέας εμβαδού 0,186 στρεμμά¬ 
των στη θέση «Κουτσορουπάκι» περιφέρειας Δημοτικού 
Διαμερίσματος Πιτίτσας του Δήμου Ρίου. 2 


ΑΠΟΦΑΣΕΙ Σ 

Αριθ. 7052/684/03 (1) 

Έγκριση Σημειακών Τροποποιήσεων του εγκεκριμένου ρυμο¬ 
τομικού σχεδίου του Δήμου Ασπροπύργου, περιοχής Βιο¬ 
μηχανικών - Βιοτεχνικών εγκαταστάσεων (Περιοχή «Ελληνι¬ 
κά Διυλιστήρια»), καθώς και των όρων δόμησης και περιορι¬ 
σμών δόμησης αυτού. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν.Δ. της 17η Ιουλίου 1923 όπως μεταγε¬ 
νέστερα συμπληρώθηκαν και τροποποιήθηκαν. 

2. Το Ν. 1577/1985 «Γενικός οικοδομικός κανονισμός, όπως 
ισχύει μετά το Ν. 2831/2000» (ΦΕΚ 140Α). 

3. Ταάρθρα 152παρ.6,154 και 161 του από 14.7.1999Π.Δ/γμα- 
τος «Κώδικας Βασικής Πολεοδομικής Νομοθεσίας» (ΦΕΚ580/Δ'). 

4. Τη 75724/1151/30.12.1983 (ΦΕΚ 767/Β730.12.83) κοινή α¬ 
πόφαση Υπουργού Προεδρίας της Κυβερνήσεως και ΧΟΠ «Κω¬ 
δικοποίηση τροποποίηση και συμπλήρωση των Συλλογικών 
Οργάνων γνωμοδοτικής και αποφασιστικής αρμοδιότητας του 
Υπ. ΧΟΠ σε ενιαίο κείμενο». 

5. Τις διατάξεις του Ν. 2218/94 (ίδρυση Νομαρχιακής Αυτοδι¬ 
οίκησης) και τις τροποποιήσεις αυτού με το Ν. 2240/95. 

6. Το άρθρο 10 παρ. Ια και Ιβτου Ν. 3044/27.8.2002 (ΦΕΚ 
197/Α72002) Περί ασκήσεως αρμοδιοτήτων πολεοδομικού 
σχεδιασμού. 

7. Την Δ.Υ./14.7.2003 θετική εισήγηση της Δ/νσης Πολεοδο¬ 
μίας Δυτ. Αττικής. 

8. Την 65/03 ομόφωνη γνωμοδότηση του ΣΧΟΠ του Νομού που 
διατυπώθηκε στο 13ο Πρακτικό στη συνεδρίαση της 15.7.2003. 

9. Την 144/03 απόφαση του Δ.Σ. Δήμου Ασπροπύργου. 

10. Την 1701/16.1.2003 Απόφαση Υφυπουργού ΠΕ.ΧΩ.Δ.Ε. (ΦΕΚ 
147/Δ/25.2.2003). 


11. Το γεγονός ότι με την παρούσα απόφαση δεν προκαλεί- 
ται επιβάρυνση του κρατικού προϋπολογισμού ή αυτού του 
Ο.Τ.Α., αποφασίζουμε: 

Άρθρο 1 

Εγκρίνονταιοισημειακέςτροποποιήσειςτου εγκεκριμένου ρυ¬ 
μοτομικού σχεδίου περιοχής Βιομηχανικών - Βιοτεχνικών Εγκα¬ 
ταστάσεων του Δήμου Ασπροπύργου, όπως αναλυτικά φαίνο¬ 
νται σε (4) πινακίδες κλίμακας 1:1000 που έχουν θεωρηθεί από 
τον Αν/τή Δ/ντή της Δ/νσης Πολεοδομίας Δυτικής Αττικής και που 
τα αντίτυπα τους θα δημοσιευθούν με αυτή την απόφαση στην ε¬ 
φημερίδα της Κυβερνήσεως. Επίσης καθορίζονται πρασιές τεσ¬ 
σάρων (4), έξι (6), δέκα (10), δεκαπέντε (15) και δεκαέξι (16) μέ¬ 
τρων, όπως αναλυτικά φαίνονται στις ίδιες ως άνω πινακίδες. 

Άρθρο 2 

Τροποποιούνται οι όροι και περιορισμοί δόμησης ως εξής: 
α. Μέγιστο επιτρεπόμενο ύψος κτιρίων σε όλο το εγκεκριμέ¬ 
νο σχέδιο (Τομείς I, II, III) 11,00 μ. 

β. Στο Ο.Τ. 16 επιτρέπεται η ανέγερση κτιρίου γραφείων διοί¬ 
κησης και παροχής εξυπηρετήσεων των μονάδων της περιοχής, 
γραφείων παροχής υπηρεσιών από ελεύθερους επαγγελματίες, 
εγκατεστημένες στην περιοχή επιχειρήσεις, αναψυκητρίου-ε- 
στιατορίου, σταθμού Α' Βοηθειών, σιδηροδρομικού σταθμού. 

Επίσης επιτρέπονται υπαίθριες αθλητικές εγκαταστάσεις και 
η κατασκευή αποδυτηρίων και χωρών υγιεινής μέγιστης συνο¬ 
λικής επιφάνειας εκατό (100) τετραγωνικών μέτρων και ύψους 
τριών (3) μέτρων 

Στο Ο.Τ. 16 οι όροι δόμησης είναι οι εξής: 
β.1 Μέγιστο ποσοστό κάλυψης εξήντα τοις εκατό (60%). 
β.2 Μέγιστο επιτρεπόμενο ύψος κτιρίων έντεκα (11) μέτρα. 
β.3 Επιτρέπεται η διάσπαση των όγκων των κτιρίων που θα ε¬ 
ξυπηρετούν διαφορετικές χρήσεις (Διοίκηση, Πυροσβεστικός 
σταθμός, σταθμός Α' βοηθειών κ.τ.λ.). 

γ. Στον Τομέα III οι όροι και περιορισμοί δόμησης ορίζονται 
ως εξής: 

Πρόσωπο: Δεκαπέντε (15) μέτρα. 

Εμβαδό: Πεντακόσια (500) τετραγωνικά μέτρα. 

Άρθρο 3 

Από τις διατάξεις αυτής της απόφασης δεν προκαλείται δα¬ 
πάνη σε βάρος του Κρατικού προϋπολογισμού και του προϋ¬ 
πολογισμού του Δήμου Ασπροπύργου. 

Άρθρο 4 

Η ισχύς αυτής της Απόφασης αρχίζει από την ημερομηνία δη¬ 
μοσίευσης της στην Εφημερίδα της Κυβερνήσεως, 

Η απόφαση αυτή να δημοσιευθεί στην εφημερίδα της Κυβερ¬ 
νήσεως. 

Ελευσίνα, 23 Ιουλίου 2003 
Ο Νομάρχης 

ΑΡΙΣΤΕΙΔΗΣ ΑΡΚΟΥΔΑΡΗΣ 

Αριθ. 2189 (2) 

Κήρυξη έκτασης ως αναδασωτέας εμβαδού 0,186 στρεμμάτων 
στη θέση «Κουτσορουπάκι» περιφέρειας Δημοτικού Διαμε¬ 
ρίσματος Πιτίτσαςτου Δήμου Ρίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 117 παρ. 3 του Συντάγματος της Χώρας. 

2. Τις διατάξεις του Ν. 2503/97 «Διοίκηση, οργάνωση, στελέ- 
χωση της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις». 

3. Την 186/30.6.1998 απόφαση Γ.Γ.Π.Δ.Ε. «Άσκηση αρμοδιο¬ 
τήτων Γενικού Γραμματέα Περιφέρειας Δυτ. Ελλάδας επί θε¬ 
μάτων ΔΑΣΙΚΩΝ και μεταβίβαση του δικαιώματος υπογραφής 
στους Προϊσταμένους Υπηρεσιακών Μονάδων της Περιφέρει¬ 
ας». 

4. Τις διατάξεις του Ν. 998/79 «Περί προστασίας των Δασών 
και των δασικών εκτάσεων» και συγκεκριμένα: 

α) Του άρθρου 41 παρ. 1 

β) Του άρθρου 38 παρ. 2 

γ) Του άρθρου 70 παρ. 3του Ν. 998/79, όπως συμπληρώθηκε 
με τον Ν. 2040/92. 

5. Τις σχετικές δ/γές του Υπουργ. Γεωργίας. 

6. Την 5343/26.6.2003 πρόταση του Δασαρχείου Πατρών «πε¬ 
ρί κηρύξεως εκτάσεως ως αναδασωτέας», εμβαδού 0,186 
στρεμμάτων στη θέση «Κουτσορουπάκι» περιφέρειας Δημοτι¬ 
κού Διαμερίσματος Πιτίτσας του Δήμου Ρίου, αποφασίζουμε: 


Κηρύσσουμε ως Αναδασωτέα, με σκοπό την αποκατάσταση 
με φυσική αναγέννηση ή τεχνητή αναδάσωση της δασικής βλά¬ 
στησης που καταστράφηκε από παράνομη κατάληψη-εκχέρ- 
σωση που έγινε από τον Σωτήριο Ιω. Γεωργοβασιλόπουλο κά¬ 
τοικο Σαλμενίκου και διαπιστώθηκε την 20.5.2003, την έκταση 
του δημοσίου δάσους από αείφυλλα πλατύφυλλα (πουρνάρια, 
αριές κ.λ.π) εμβαδού εκατόν ογδόντα έξιτετρ. μέτρων (0,186 
στρέμ.) στη θέση «Κουτσορουπάκι» περιφέρειας Δημοτικού 
Διαμερίσματος Πιτίτσας του Δήμου Ρίου και η οποία προσδιο¬ 
ρίζεται από τα στοιχεία Α, Β, Γ, Δ, Α, όπως αυτά φαίνονται στο 
συνημμένο τοπογραφικό διάγραμμα με κλίμακα 1:500 το οποίο 
αποτελεί αναπόσπαστο μέρος της απόφασης αυτής και έχει ό¬ 
ρια: 

Βόρεια: Με φερόμενη σταφιδάμπελο ιδίου. 

Νότια: Με δρόμο και πέραν με δημ. δάσος και φερόμενο αγρό 
ιδίου. 

Ανατολικά: Με δημόσιο δάσος. 

Δυτικά: Με δρόμο και πέραν με δημόσιο δάσος. 

Η παρούσα ισχύει μετά τη δημοσίευση της στο Δημοτικό Δια¬ 
μέρισμα Πιτίτσας και στον Δήμο Ρίου σύμφωνα με το άρθρο 37 
του Ν. 3200/55. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Πάτρα, 2 Ιουλίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής κ.α.α. 

Η Διευθύντρια 
ΧΛΟΗ ΚΑΤΣΟΥΛΑ 

